Virallinen lehti nro C 034 , 02/02/1998 s. 0070



A4-0004/98 Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi tartuntatautien epidemiologisen seurannan ja valvonnan verkoston perustamisesta yhteisöön (C4-0437/97 - 96/0052(COD)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan (C4-0437/97 - 96/0052(COD)), - ottaa huomioon ensimmäisessä käsittelyssä antamansa lausunnon ((EYVL C 362, 2.12.1996, s. 108.)) komission ehdotuksesta Euroopan parlamentille ja neuvostolle (KOM(96)0078) ((EYVL C 123, 26.4.1996, s. 10.)), - ottaa huomioon komission muutetun ehdotuksen (KOM(97)0031) ((EYVL C 103, 2.4.1997, s. 11.)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0004/98); 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 10 kappale >Alkuperäinen teksti> 10) jäsenvaltioissa tartuntatautien epidemiologisesta seurannasta vastaavien tahojen ja/tai viranomaisten tiedonsaantitarpeet lisääntyvät jatkuvasti, ja tämän vuoksi on tarpeen perustaa yhteisön tasolla pysyvä verkosto vastaamaan näihin tarpeisiin, >EP:n äänestyksessä hyväksytty teksti> 10) jäsenvaltioiden tartuntatautien epidemiologisen seurannan rakenteet ovat nykyään puutteelliset ja näin ollen on tarpeen perustaa pysyvä rakenne yhteisön tasolle, (Tarkistus 2) Johdanto-osan 14 kappale >Alkuperäinen teksti> 14) yhteistyötä toimivaltaisten kansainvälisten järjestöjen ja erityisesti Maailman terveysjärjestön kanssa olisi edistettävä erityisesti tautiluokituksen osalta, >EP:n äänestyksessä hyväksytty teksti> 14) yhteistyötä toimivaltaisten kansainvälisten järjestöjen ja erityisesti Maailman terveysjärjestön kanssa olisi edistettävä erityisesti tautiluokituksen osalta, mukaan luettuna asianmukaisen kielen ja teknologian käyttö, (Tarkistus 3) Johdanto-osan 16 kappale >Alkuperäinen teksti> 16) viimeaikainen vakavien tartuntatautien ilmaantuminen tai uudelleen leviäminen on osoittanut, että hätätilanteissa komission on saatava nopeasti kaikki tarpeelliset tiedot asianmukaisesti esitettyinä ja sopivaa menetelmää käyttäen toimitettuina, >EP:n äänestyksessä hyväksytty teksti> 16) viimeaikainen vakavien tartuntatautien ilmaantuminen tai uudelleen ilmaantuminen on osoittanut, että hätätilanteissa komission on saatava nopeasti kaikki ennakolta vahvistetun tutkimusmenetelmän mukaisesti kerätyt tiedot ja tulokset, (Tarkistus 4) Johdanto-osan 26 kappale >Alkuperäinen teksti> 26) verkoston toiminnasta yhteisön tasolla mahdollisesti aiheutuvat kustannukset pitäisi kattaa yhteisön varoista; tarvittava rahoitus voitaisiin järjestää asiaa koskevista sekä yhteisön ohjelmista ja aloitteista, mukaan lukien kansanterveydenalan toimintaan liittyvät ohjelmat ja aloitteet, erityisesti tilastotietoja koskeva puiteohjelma, hankkeet hallintojen välisen telemaattisen tietojenvaihdon alalla sekä tutkimuksen ja teknologisen kehittämisen puiteohjelma, erityisesti sen telematiikkasovellukset, >EP:n äänestyksessä hyväksytty teksti> 26) verkoston toiminnasta yhteisön tasolla mahdollisesti aiheutuvat kustannukset pitäisi kattaa yhteisön varoista, (Tarkistus 5) 1 artikla >Alkuperäinen teksti> Tämän päätöksen tarkoituksena on perustaa yhteisön laajuinen verkosto yhteistyön ja yhteensovittamisen edistämiseksi jäsenvaltioiden kesken komission avulla liitteessä lueteltujen, luokkiin jaettujen tartuntatautien ehkäisyn ja valvonnan tehostamiseksi. Tätä verkostoa käytetään: - näiden tautien epidemiologiseen seurantaan ja - reagointijärjestelmänä näiden tautien ehkäisyyn ja valvontaan. >EP:n äänestyksessä hyväksytty teksti> Tämän päätöksen tarkoituksena on perustaa yhteisön laajuinen verkosto yhteistyön ja yhteensovittamisen edistämiseksi jäsenvaltioiden kesken komission avulla liitteessä lueteltujen, luokkiin jaettujen tartuntatautien ehkäisyn ja valvonnan tehostamiseksi. Tätä verkostoa käytetään: - näiden tautien epidemiologiseen seurantaan ja - ennakkovaroittamis- ja reagointijärjestelmänä näiden tautien ehkäisyyn ja valvontaan. >Alkuperäinen teksti> Epidemiologisen seurannan osalta verkosto perustetaan aloittamalla asianmukaisia teknisiä apuvälineitä käyttäen pysyvä tietojenvaihto komission ja niiden tahojen ja/tai viranomaisten välillä, jotka kunkin jäsenvaltion tasolla ja sen alaisuudessa ovat toimivaltaisia kansallisella tasolla ja huolehtivat tartuntatautien epidemiologiseen seurantaan liittyvien tietojen keruusta, sekä määrittelemällä menettelyt asiaankuuluvan seurantatiedon levittämiseksi yhteisön tasolla. >EP:n äänestyksessä hyväksytty teksti> Epidemiologisen seurannan osalta verkosto perustetaan aloittamalla asianmukaisia teknisiä apuvälineitä käyttäen pysyvä tietojenvaihto komission ja niiden tahojen ja/tai viranomaisten välillä, jotka kunkin jäsenvaltion tasolla ja sen alaisuudessa ovat toimivaltaisia kansallisella tasolla ja huolehtivat tartuntatautien epidemiologiseen seurantaan liittyvien tietojen keruusta, sekä määrittelemällä menettelyt asiaankuuluvan seurantatiedon levittämiseksi yhteisön tasolla. >Alkuperäinen teksti> Reagointijärjestelmän osalta verkosto muodostetaan luomalla asianmukaisia apuvälineitä käyttäen komission ja kussakin jäsenvaltiossa niiden toimivaltaisten terveysviranomaisten välinen jatkuva tietojen vaihto, jotka ovat vastuussa yleisen terveyden suojelemiseksi mahdollisesti tarvittavien toimenpiteiden määrittämisestä. >EP:n äänestyksessä hyväksytty teksti> Ennakkovaroittamis- ja reagointijärjestelmän osalta verkosto muodostetaan luomalla asianmukaisia apuvälineitä käyttäen komission ja kussakin jäsenvaltiossa niiden toimivaltaisten terveysviranomaisten välinen jatkuva tietojen vaihto, jotka ovat vastuussa yleisen terveyden suojelemiseksi mahdollisesti tarvittavien toimenpiteiden määrittämisestä. >EP:n äänestyksessä hyväksytty teksti> Tämä yhteisön verkosto luodaan aloittamalla asianmukaisia teknisiä apuvälineitä käyttäen pysyvä tietojenvaihto niiden virastojen, jäljempänä 'Eurocenterit', välillä, jotka jäsenvaltion tasolla ja jälkimmäisen alaisuudessa toimien huolehtivat epidemiologiseen seurantaan liittyvien tietojen keruusta ja valvontatoimenpiteiden yhteensovittamisesta voidakseen toimittaa ne keskusyksikölle: Euroopan tartuntatautien seurantakeskukselle. (Tarkistus 6) 2 artiklan 1 kohta >Alkuperäinen teksti> 1) «epidemiologisella seurannalla» liitteessä lueteltuihin luokkiin kuuluvia tartuntatauteja koskevien terveystietojen jatkuvaa ja järjestelmällistä keruuta, analyysiä, tulkintaa ja levittämistä, epidemiologiset tutkimukset mukaan luettuna, erityisesti näiden tautien ajallisen ja paikallisen leviämisen seurantaa ja näiden tautien tartuntariskiin vaikuttavien tekijöiden analyysiä asianmukaisten ehkäisy- ja torjuntatoimenpiteiden toteuttamiseksi, >EP:n äänestyksessä hyväksytty teksti> 1) «epidemiologisella seurannalla» liitteessä lueteltuihin luokkiin kuuluvia tartuntatauteja koskevien vertailukelpoisten ja yhteensopivien terveystietojen jatkuvaa ja järjestelmällistä keruuta, analyysiä, tulkintaa ja levittämistä, epidemiologiset tutkimukset mukaan luettuna, erityisesti näiden tautien ajallisen ja paikallisen leviämisen seurantaa ja näiden tautien tartuntariskiin vaikuttavien tekijöiden analyysiä asianmukaisten ehkäisy- ja torjuntatoimenpiteiden toteuttamiseksi, (Tarkistus 7) 3 artiklan a kohta >Alkuperäinen teksti> a) tartuntataudit, jotka asteittain otetaan yhteisön verkoston piiriin, ottaen huomioon liitteessä luetellut luokat ja olemassa olevat tautien seurannasta huolehtivat yhteistyöverkostot, joihin voidaan helposti tukeutua, sellaisin valintaperustein kuin: - yhteisön ja jäsenvaltioiden tasolla saavutettava lisäarvo, - mahdollinen uhka kansanterveydelle, - mahdollinen uhka yhteisön politiikoille, - nopean varoitusjärjestelmän kehittämisen tarve, - mahdollisuudet parantaa kyseistä tautia koskevaa tietämystä, - käytettävissä olevat voimavarat, >EP:n äänestyksessä hyväksytty teksti> a) tartuntataudit, jotka otetaan yhteisön verkoston piiriin, ottaen huomioon liitteessä luetellut luokat ja olemassa olevat tautien seurannasta huolehtivat yhteistyöverkostot, joihin voidaan tukeutua. (Tarkistus 8) 3 artiklan b kohta >Alkuperäinen teksti> b) tapausmäärittelyt, >EP:n äänestyksessä hyväksytty teksti> b) tapausten yhteinen määrittely, erityisesti kliininen määrittely ja, aina kun mahdollista, taudinaiheuttajan mikrobiologisten ominaisuuksien määrittely, (Tarkistus 9) 3 artiklan d a kohta (uusi) >EP:n äänestyksessä hyväksytty teksti> da) erityisissä hätätapauksissa toteutettavat suojelutoimenpiteet varsinkin ulkorajoilla, (Tarkistus 10) 3 artiklan d b kohta (uusi) >EP:n äänestyksessä hyväksytty teksti> db) eri väestöryhmien käyttöön tarkoitetut tiedot, suositukset ja toimintaohjeet, (Tarkistus 11) 4 artiklan johdantokappale >Alkuperäinen teksti> Jokaisen 1 artiklan toisessa kohdassa tarkoitetun tahon ja/tai viranomaisen on ilmoitettava yhteisön verkostolle: >EP:n äänestyksessä hyväksytty teksti> Jokaisen 1 artiklassa tarkoitetun tahon ja/tai viranomaisen on ilmoitettava yhteisön verkostolle: (Tarkistus 12) 4 artiklan a kohta >Alkuperäinen teksti> a) tiedot 3 artiklan a alakohdassa tarkoitettujen tartuntatautitapausten ilmaantumisesta tai uudelleen leviämisestä jäsenvaltiossa, johon kyseinen taho ja/tai viranomainen kuuluu, >EP:n äänestyksessä hyväksytty teksti> a) tiedot 3 artiklan a alakohdassa tarkoitettujen tartuntatautitapausten ilmaantumisesta tai uudelleen ilmaantumisesta jäsenvaltiossa, johon kyseinen taho ja/tai viranomainen kuuluu sekä tiedot sovellettavista valvontatoimenpiteistä, (Tarkistus 13) 4 a artikla (uusi) >EP:n äänestyksessä hyväksytty teksti> 4 a artikla Yhteisön verkoston on viipymättä toimitettava kaikkien jäsenvaltioiden toimivaltaisille viranomaisille edellä 3 ja 4 artiklassa tarkoitetut tiedot. Sen on toimitettava jäsenvaltioiden toimivaltaisille viranomaisille kaikki sen tiedossa olevat, sellaisia hätätilanteita koskevat tiedot, jotka ovat seurausta Euroopan yhteisön alueella ilmaantuneista tai uudelleen ilmaantuneista taikka kolmansista maista kulkeutuneista vakavista tartuntatautitapauksista. (Tarkistus 14) 5 artiklan 2 kohta >Alkuperäinen teksti> 2. Jos jäsenvaltio aikoo toteuttaa tartuntatautien valvontatoimenpiteitä, sen on ennen niiden toteuttamista ilmoitettava ja mahdollisuuksien mukaan tilanteen kiireellisyydestä riippuen kuultava yhteisön verkoston kautta muita jäsenvaltioita ja komissiota kyseisten toimenpiteiden luonteen ja soveltamisalan osalta. >EP:n äänestyksessä hyväksytty teksti> 2. Jos jäsenvaltio aikoo toteuttaa tartuntatautien valvontatoimenpiteitä, sen on ennen niiden toteuttamista ilmoitettava ja tilanteen kiireellisyydestä riippuen kuultava yhteisön verkoston kautta muita jäsenvaltioita ja komissiota kyseisten toimenpiteiden luonteen ja soveltamisalan osalta. (Tarkistus 15) 5 artiklan 4 kohta >Alkuperäinen teksti> 4. Jäsenvaltioiden on kuulemisensa ja saatujen tietojen pohjalta yhteensovitettava keskenään ja yhteistyössä komission kanssa aiotut tai toteutetut toimenpiteet. Vastuu toimenpiteistä on kuitenkin yksinomaan jäsenvaltioilla. >EP:n äänestyksessä hyväksytty teksti> 4. Jäsenvaltioiden on kuulemisensa ja saatujen tietojen pohjalta yhteensovitettava keskenään ja yhteistyössä komission kanssa aiotut tai toteutetut toimenpiteet. (Tarkistus 16) 5 artiklan 5 kohta >Alkuperäinen teksti> 5. Edellä 1, 2 ja 3 kohdassa tarkoitettuja tietoja ja kuulemista koskevat menettelyt sekä 1 ja 4 kohdassa tarkoitettua yhteensovittamista koskevat menettelyt on määriteltävä 6 artiklassa säädetyn menettelyn mukaisesti. >EP:n äänestyksessä hyväksytty teksti> 5. Edellä 1, 2 ja 3 kohdassa tarkoitettuja tietoja ja kuulemista koskevat menettelyt sekä 1 kohdassa tarkoitettua yhteensovittamista koskevat menettelyt on määriteltävä 6 artiklassa säädetyn menettelyn mukaisesti. (Tarkistus 17) 6 artiklan 1 kohta >Alkuperäinen teksti> 1. Komissiota avustaa tämän päätöksen täytäntöönpanemisessa komitea, joka muodostuu kahdesta kunkin jäsenvaltion edustajasta ja jonka puheenjohtajana on komission edustaja. >EP:n äänestyksessä hyväksytty teksti> 1. Komissiota avustaa tämän päätöksen täytäntöönpanemisessa komitea, jossa on yksi edustaja jokaisesta jäsenvaltiosta ja jonka puheenjohtajana on komission edustaja. (Tarkistus 18) 6 artiklan 2 kohta >Alkuperäinen teksti> 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> 2. Komission edustaja tekee komitealle ehdotuksen tarvittavista yleisistä toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. (Tarkistus 19) 7 artikla >Alkuperäinen teksti> Liitettä muutetaan tai täydennetään 6 artiklassa määrättyä menettelyä noudattaen. >EP:n äänestyksessä hyväksytty teksti> Liitettä voidaan muuttaa tai täydentää 6 artiklassa määrättyä menettelyä noudattaen. (Tarkistus 20) 8 artikla >Alkuperäinen teksti> Kukin jäsenvaltio nimeää 1 artiklan toisessa kohdassa tarkoitetut tahot ja/tai viranomaiset kuuden kuukauden kuluessa tämän päätöksen voimaantulosta ja ilmoittaa siitä komissiolle sekä jäsenvaltioille. >EP:n äänestyksessä hyväksytty teksti> Kukin jäsenvaltio nimeää 1 artiklassa tarkoitetut tahot ja/tai viranomaiset kuuden kuukauden kuluessa tämän päätöksen voimaantulosta ja ilmoittaa siitä komissiolle sekä jäsenvaltioille. (Tarkistus 21) 13 artikla >Alkuperäinen teksti> 1. Komissio esittää joka toinen vuosi Euroopan parlamentille ja neuvostolle kertomuksen yhteisön verkoston toiminnasta. Ensimmäinen kertomus toimitetaan kahden vuoden kuluttua tämän päätöksen voimaantulosta. 2. Toisessa kertomuksessa, joka komission on määrä toimittaa, kiinnitetään erityisesti huomiota niihin yhteisön verkoston osiin, joita pitäisi parantaa tai mukauttaa. Kertomukseen on sisällyttävä myös komission tarpeellisiksi katsomat ehdotukset tämän päätöksen muuttamiseksi tai mukauttamiseksi. >EP:n äänestyksessä hyväksytty teksti> 1. Verkoston toimintaa arvioidaan säännöllisesti, mukaan luettuna Euroopan parlamentille ja jäsenvaltioille viiden vuoden kuluessa esitettävä kertomus, jossa esitetään todisteet voimavarojen ja rakenteellisen kapasiteetin tehokkaasta käytöstä. (Tarkistus 22) Liite, otsakkeet >Alkuperäinen teksti> Tartuntatautien luokat Ohjeellinen luettelo >EP:n äänestyksessä hyväksytty teksti> Tartuntatautien luokat